**DĖL IKIMOKYKLINIO UGDYMO GRUPĖS STEIGIMO ROKIŠKIO R. PANEMUNĖLIO MOKYKLOJE-DAUGIAFUNKCIAME CENTRE**

2019 m. rugsėjo 27 d. Nr. TS-

Rokiškis

Vadovaudamasi Lietuvos Respublikos 6 straipsnio 8 punktu, Lietuvos Respublikos švietimo įstatymo 58 straipsnio 1 dalies 3 punktu ir atsižvelgdama į Panemunėlio mokyklos-daugiafunkcio centro direktoriaus 2019-08-29 prašymą Nr. S-29, Rokiškio rajono savivaldybės taryba n u s p r e n d ž i a:

1. Įsteigti nuo 2019 m. spalio 1 d. Panemunėlio mokykloje-daugiafunkciame centre 7 val. 12 min. per dieną darbo trukmės ikimokyklinio ugdymo grupę.

2. Patvirtinti ikimokyklinio ugdymo mokytojo 0,33 etato.

3. Įpareigoti Panemunėlio mokyklos-daugiafunkcio centro direktorių vadovautis Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“.

Šis sprendimas per vieną mėnesį gali būti skundžiamas Lietuvos Respublikos administracinių ginčų komisijos Panevėžio apygardos skyriui, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno, Klaipėdos, Panevėžio ar Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

**TEIKIAMO SPRENDIMO PROJEKTO „DĖL IKIMOKYKLINIO UGDYMO GRUPĖS STEIGIMO ROKIŠKIO R. PANEMUNĖLIO MOKYKLOJE-DAUGIAFUNKCIAME CENTRE“ AIŠKINAMASIS RAŠTAS**

2019 m. rugsėjo 27 d.

Rokiškis

**Parengto sprendimo projekto tikslai ir uždaviniai.** Sprendimo projekto tikslas ir uždaviniai – įsteigti ikimokyklinio ugdymo grupę Panemunėlio mokykloje-daugiafunkciame centre, papildomai skiriant ikimokyklinio ugdymo mokytojo 0,33 etato.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas 6 str. 8 punktas nurodo, kad savarankiška savivaldybės funkcija yra ikimokyklinio ugdymo organizavimas; Švietimo įstatymo 58 str. 1 dalies 3 punktas nurodo, kad savivaldybės atstovaujamoji institucija formuoja ikimokyklinio, priešmokyklinio, pradinio, pagrindinio ugdymo programas teikiančių mokyklų tinklą.

**Sprendimo projekto esmė.** Ikimokyklinio ugdymo grupėje kasmet yra ugdomi vaikai nuo 2 iki 6 metų amžiaus. Pagal higienos normų reikalavimus maksimalus vaikų skaičius grupėje, kurioje yra ugdomi vaikai nuo 2 metų iki pradinio ugdymo pradžios – 16. Lentelėje parodytas vaikų skaičius 2016–2019 metais.

|  |  |  |  |
| --- | --- | --- | --- |
| 2016–2017 m. m. | 2017–2018 m. m. | 2018–2019 m. m. | 2019–2020 m. m. |
| 26 vaikai | 25 vaikai | 25 vaikai | 24 vaikai |

Grupėje įsteigta 2,1 etato. Iki pietų grupė yra skiriama į du pogrupius ir dirba dvi auklėtojos. Tačiau po pietų vaikai sueina į vieną grupę, todėl viršijamas leistinas vaikų skaičius. Atsižvelgiant į Nacionalinio visuomenės sveikatos centro prie sveikatos apsaugos ministerijos 2019-03-29 patikrinimo aktą Nr. (5-24 15.3.2) PA-1839 ir jame nustatytus pažeidimus reikalinga komplektuoti antrą grupę, kurioje būtų ugdomi 5–6 metų vaikai. Tuo tikslu papildomai reikia ikimokyklinio ugdymo mokytojo 0,33 etato.

**Galimos pasekmės, priėmus siūlomą tarybos sprendimo projektą:**

**teigiamos** – vaikams bus užtikrintas kokybiškesnis ugdymas, bus vykdomi higienos normų reikalavimai;

 **neigiamos** – nenumatyta.

**Kokia sprendimo nauda Rokiškio rajono gyventojams.** Panemunėlio seniūnijos gyventojams, auginantiems ikimokyklinio amžiaus vaikus, visiems pageidaujantiems bus sudaryta galimybė lankyti švietimo įstaigą ir gauti institucinį ugdymą.

**Finansavimo šaltiniai ir lėšų poreikis**.

Reikalingos papildomos lėšos ikimokyklinio ugdymo mokytojo 0,33 etato įsteigimui.

Lėšų poreikis nurodytas lentelėje:

|  |  |  |  |
| --- | --- | --- | --- |
|  | D. užmokestis | Sodra | **Viso** |
| 1 mėn. lėšos (eurais) | 276,32 | 4,01 | **280,33** |
| 3 mėn. (eurais) | 828,96 | 12,03 | **840,99** |
| 12 mėn. lėšos (eurais) | 3315,84 | 48,12 | **3363,96** |

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Vyriausioji specialistė Jolita Geidanienė